CELEX: 62019CN0938
Language: da
Date: 2019-12-24 00:00:00
Title: Sag C-938/19: Anmodning om præjudiciel afgørelse indgivet af Verwaltungsgericht Berlin (Tyskland) den 24. december 2019 — Energieversorgungscenter Dresden-Wilschdorf GmbH & Co. KG mod Forbundsrepublikken Tyskland

30.3.2020   
            
            
               DA
            
            
               Den Europæiske Unions Tidende
            
            
               C 103/12
            
         
      Anmodning om præjudiciel afgørelse indgivet af Verwaltungsgericht Berlin (Tyskland) den 24. december 2019 — Energieversorgungscenter Dresden-Wilschdorf GmbH & Co. KG mod Forbundsrepublikken Tyskland
      (Sag C-938/19)
      (2020/C 103/18)
      Processprog: tysk
      
         Den forelæggende ret
      
      Verwaltungsgericht Berlin
      
         Parter i hovedsagen
      
      
         Sagsøger: Energieversorgungscenter Dresden-Wilschdorf GmbH & Co. KG
      
         Sagsøgt: Forbundsrepublikken Tyskland
      
         Præjudicielle spørgsmål
      
      
                  1)
               
               
                  Skal artikel 2, stk. 1, i direktiv 2003/87/EF (1) fortolkes således, at en ordning som den, der findes i § 2, stk. 4, 1. punktum, i Treibhausgas-Emissionshandelsgesetz 2011 (lov om handel med kvoter for drivhusgasemissioner), og hvorefter et anlæg, der er godkendt i henhold til forbundsstatsloven om beskyttelse mod forurenende emissioner, også er omfattet af emissionshandelsordningen for så vidt som denne godkendelse også omfatter sekundære installationer, fra hvilke der ikke udgår drivhusgasemissioner, er forenelig med denne bestemmelse?
               
            
                  2)
               
               
                  Såfremt det første spørgsmål besvares bekræftende:
                  Følger det af de retningslinjer for beregningen af den korrigerede kvote (»corrected eligibility ratio«) for varme importeret fra anlæg, som ikke er omfattet af emissionshandelsordningen, der er indeholdt i Europa-Kommissionens skabelon og gældende for medlemsstaterne, at denne kvote også skal anvendes på den samlede producerede varme i et anlæg, der er omfattet af emissionshandelsordningen, når den importerede varme entydigt kan henføres til en af flere identificerbare og særskilt registrerede varmestrømme og/eller anlægsinterne varmeforbrug?
               
            
                  3)
               
               
                  Skal artikel 6, stk. 1, tredje afsnit, i Kommissionens afgørelse 2011/278/EU (2) fortolkes således, at den afgørende varmeproces for den varmebenchmarkede delinstallation vedrører en sektor eller delsektor, der anses for at være udsat for en betydelig risiko for kulstoflækage, jf. Kommissionens afgørelse 2010/2/EU (3), når denne varme anvendes til fremstilling af kulde, og kulden forbruges af et anlæg, der ikke er omfattet af emissionshandelsordningen, i en sektor eller delsektor, der er udsat for en betydelig risiko for kulstoflækage?
                  Er det afgørende for anvendeligheden af artikel 6, stk. 1, tredje afsnit, i Kommissionens afgørelse 2011/278/EU, om fremstillingen af kulde sker inden for anlægsgrænserne for det anlæg, der er omfattet af emissionshandelsordningen?
               
            
         (1)  Europa-Parlamentets og Rådets direktiv 2003/87/EF af 13.10.2003 om et system for handel med kvoter for drivhusgasemissioner i Unionen og om ændring af Rådets direktiv 96/61/EF (EUT 2003, L 275, s. 32).
      
         (2)  Kommissionens afgørelse 2011/278/EU af 27.4.2011 om fastlæggelse af midlertidige EU-regler for harmoniseret gratistildeling af emissionskvoter i henhold til artikel 10a i Europa-Parlamentets og Rådets direktiv 2003/87/EF (EUT 2011, L 130, s. 1).
      
         (3)  Kommissionens afgørelse 2010/2/EU af 24.12.2009 om opstilling af en liste over, hvilke sektorer og delsektorer der anses for at være udsat for en betydelig risiko for carbon leakage, i overensstemmelse med Europa-Parlamentets og Rådets direktiv 2003/87/EF (EUT 2010, L 1, s. 10), ophævet ved Kommissionens afgørelse 2014/746/EU (EUT 2014, L 308, s. 114).